Битка при нос Пасаро
Битката при нос Пасаро (; ) е решителното морско сражение от Войната на четворния съюз, състояло се на 11 август 1718 г. край южните брегове на остров Сицилия, която в този момент е окупирана от испанците. От една страна е испанският флот от 15 линейни кораба и 19 по-малки съда, командван от адмирал Антонио де Гастанета, а от друга – британският кралски флот от 22 линейни и 7 други кораба, под ръководството на сър Джордж Бинг.